cyanic-selkie/wikianc huggingface dataset:
Lancelot Andrewes
Ettermæle
Hans tjenester for kirken kan bli oppsummert som følgende: for det første hadde han en skarpsindig følelse for troens proporsjoner og opprettholdt en klar sondring mellom hva som var fundamentalt, trengende elastiske kommandoer, og deretter, trengende elastiske råd og forslag, og for det andre adskilte han seg fra tidligere protestantiske standpunkter i henhold til De trettini artikler. Artiklene utgjør en viktig del av grunnlaget for den anglikanske kirkes troslære. Andrewes framhevet en positiv og konstruktiv standpunkt for den anglikanske posisjon.
I sin roman fra 1997, Tidsskjelv (norsk utgave 1998), slår Kurt Vonnegut fast at Andrewes var «den største forfatter i det engelske språk», begrunnet i de første versene av 23. salme.
Sven Hannawald
Vinteren 2001/2002 ble Hannawalds største sesong. Som første hopper i historien vant han alle fire enkeltrennene i den tysk-østerrikske hoppuka. Som første hopper forsvarte han verdensmestertittelen i skiflyging, og under OL i Salt Lake City vant han gull i lagkonkurransen og sølv individuelt. I verdenscupen kom han på 2.-plass.
Skrømt
I utviklingen av en fortelling kan en skrømtopplevelse bli tolket og bli til fortellingen om et møte med et tradisjonelt overnaturlig vesen.
Liste over byer i Sør-Korea
Liste over byer i Sør-Korea viser til de urbane administrative enhetene «Si» (by) i Sør-Korea, samt de største byene som er egne administrative enheter på linje med provinsene («Do»). Provinsene inndeles i «Si» og i de mindre urbane områdene «Gun» (by), se egen liste over sørkoreanske fylker.
1392 Pierre
1392 Pierre er en hovedbelteasteroide og går i bane innenfor asteroidefamilien Eunomia. Den ble oppdaget 16. mars 1936 av Louis Boyer ved Observatoire astronomique d’Alger - Bouzaréah i Alger.
Gordon Strachan
England
Manchester Uniteds Ron Atkinson hentet ham til Old Trafford for £500 000 i august 1984. Han lyktes innledningsvis og bidro massivt i deres seier i FA-cupen mot Everton FC i 1985, men begynte gradvis å miste formen og til slutt plassen sin som fast førstelagsspiller.
Manager
Strachan ble forfremmet til manager da Ron Atkinson ble Coventry Citys fotballdirektør i november 1996. Han la opp som spiller på slutten av sesongen etter å ha spilte sine siste kamper i en alder av 40 år, noe som på den tiden var rekord i Premier League. Strachan hjalp også Sky Blues til å redde plassen i ligaen på det usannsynlige viset etter at de tapte sin nest siste kamp for sesongen. Da så det ut som om deres 30–årige tilstedeværelse på øverste nivå var slutt, men takket være at de vant i den siste kampen, mens Middlesbrough FC og Sunderland AFC tapte, sikret de plassen på mirakuløst vis. Strachan holdt Coventry oppe frem til 2001 da de til slutt rykket ned etter 34 år i toppen. Han fikk sparken kort tid etter at deres første sesong i 1. divisjon startet i 2001/02.
Gordon Strachan returnerte til manageryrket få uker senere da han fikk jobben i Southampton FC som sparket manager Stuart Gray etter en forferdelig start på deres første sesong på St Mary's Stadium. De fleste eksperter hadde avskrevet deres muligheter til å overleve da Strachan ble utnevnt i oktober 2001, men han snudde deres lykke og de endte på 11.-plass. Saints fremgang fortsatte i 2002/03 da de endte på åttendeplass og nådde FA-cupfinalen hvor de tapte 1–0 for Arsenal FC. Men siden Arsenal allerede var kvalifisert for Mesterligaen, kvalifiserte Southampton seg for UEFA-cupen i 2003/04.
«Sjtandart» (1999)
Skipet har problemer med russisk byråkrati, og har seilt rundt i eksil i de siste årene. Den har flere ganger gjestet Norge, og har også overvintret i Oslofjorden.
Ulefoss
Samfunn
Kanalen er lokalavis for Ulefoss med hovedkontor på stedet.
Godseierkultur
Ulefos Hovedgaard har vært i familien Aalls eie fra 1775, men herregården ble på 1960-tallet overtatt av en stiftelse og administreres i dag av Telemark Museum. Hovebygget regnes for å være napoleonstidens arkitektoniske hovedverk i Norge. Bygget ligger på et høydedrag nord for Ulefoss sluser, eller det som kalles Sagsiden av Eidselva. Bygningene ble oppført i 1807 (etter en byggeperiode på ca. 5 år) av godseier Niels Aall, bror av Jacob Aall på Næs Jernverk ved Tvedestrand, og var i utgangspunktet sommerresidens for familien Aall.
Sigurd Evensmo
Liv og virke
Under krigen var Evensmo aktivt med i motstandsarbeidet. Han skrev i den illegale avisen Bulletinen, noe som førte til at han måtte gå i dekning og forsøke å flykte fra Norge i 1942. Evenmos forsøk på flukt skulle foregå fra Ålesund MK «Viggo», men ble avslørt av medlemmer fra Rinnanbanden. De 18 andre som ble tatt til fange, ble henrettet på Trandum mens Evensmo ved en misforståelse ikke ble henrettet. Han ble sluppet fri og gikk i dekning resten av krigen. Anne Marie Breien påvirket Siegfrid Wolfgang Fehmer til å løslate Evensmo.
Han var filmkronikør i NRK fra 1948 til 1962.
Plommevepser
Plommevepser er en slekt av plantevepsene i familiegruppen bladvepser.
Systematisk inndeling / europeiske arter
Det finnes 14 arter plommeveps i Europa hvorav de to artene Hoplocampa minuta og Hoplocampa flava er registrert fra Norge.
Tad Langlois
John Theodore «Tad» Langlois (født 25. januar 1968 i Paterson, New Jersey) er en amerikansk tidligere skihopper.
Alison Nicholas
Da hun la opp i 2004 hadde hun 4 seire på LPGA-touren og 12 på LET.
Sleggekast
Formålet i slegge er å kaste ei stålkule med streng og håndtak så langt som mulig. Kastet er et resultat av farten slegga oppnår ved at kasteren snurrer rundt sin egen akse i høy hastighet. Desto raskere slegga går (bestemmes av kroppsrotasjon og radius fra kroppen ut til slegga), desto lenger vil slegga gå.
Kastet blir utført fra en betongring med en diameter på 2,135 meter, som av sikkerhetsmessige årsaker er plassert inne i et bur med kraftig netting rundt. For at et kast skal være gyldig, må kasteren bli stående i ringen til slegga har landet (og deretter gå ut bak i ringen). Slegga må også lande innenfor kastsektoren.
Made in Manchester
Made in Manchester er et musikkalbum med Trond Granlund Band. Albumet ble utgitt i 1978.
The Rose (teater)
Moderne kopi
En kopi av The Rose ble benyttet filmen Shakespeare in Love, og etter ti års lagring ble det donert av Judi Dench til British Shakespeare Company som planlegger å gjenoppbygge det nord i England.
Pogo Pops
Pure (1995)
På turné i Ørsta sommeren 1995 valgte gitarist Dominic O'Fahey å slutte i bandet.
Surf (1996)
Til tross for nedturen med Pure fortsatte Pogo Pops og spilte inn en ny plate på tampen av 1995. Denne gangen var innspillingen flyttet til Oslo, og Jørn Christensen produserte albumet Surf. Denne platen markerte en retur til lydbildet fra de to første platene og fikk god mottagelse av både publikum og presse. Surf solgte om lag 18 000 eksemplarer, godt hjulpet av hitlåten «My Mind Explodes», men tilhørende video produsert av Aslak Dørum.
Where the Action Is (2009)
Høsten 2009 kom platen Where the Action Is, produsert av Hans-Petter Gundersen. Bandet spilte samme år på den første 5071-festivalen sammen med John Olav Nilsen & Gjengen, Lars Vaular og Fjorden Baby!
Daylight (2022)
Albumet er igjen produsert og mikset av Yngve Sætre og utgitt på Apollon Records. Pogo pops spilte sine siste to konserter under festivalen Over Oslo juni 2022 sammen med Aha og Simple minds.
Valaskjalv
en As i årle dager
Eri-TV
Nye kanaler
Den eritreiske informasjonsministeren, Ali Abdu Ahmed, avslørte at hans departement har planer om å innføre seks nye nye TV-kanaler og en rekke FM-radiostasjoner i den nærmeste fremtid. Han fortsatte med å si at det totale antallet TV-kanaler snart vil stige til åtte.
Følgelig vil ERI-TV-kanaler bli gruppert i åtte forskjellige programkanaler og vil få navnene ERI-News, ERI-Cultur, ERI-Nature, ERI-Education, ERI-Diaspora, ERI-Sport, ERI-Movie og ERI-Children. I de siste 20 årene har departementet gjort enorm fremgang i gjennomføringen og innføring av ulike programmer, herunder utvikling av infrastruktur og teknisk kompetanse, oppgradering av kringkastingsstasjoner og utvidelse av dekningen, digitalisering av utstyr og pleiing av kompetent arbeidskraft. «Vi er nå 100 % digitalisert», sa Ali Abdu Ahmed. «Vi er nå på vei til å sende High Definition (HD).» Minister Ali avslørte også at i tråd med den fullstendige transformasjonen av Radio 'Dimtsi Hafash i eendigitalisert virkemåte, vil alle store byer i Eritrea snart ha sin egen FM-radio-overføring og program.
Antropocen
Formell etablering av begrepet
Anthropocene Working Group møttes i Oslo i april 2016 for å sammenfatte dokumentasjon for antropocen som en reell geologisk epoke. Bevis ble evaluert og gruppen stemte i august 2016 for å anbefale «antropocen» som den nye geologiske tidsalderen. Om den internasjonale stratigrafikommisjonen vil godkjenne anbefalingen, må forslaget om å vedta begrepet ratifiseres av International Union of Geological Sciences (IUGS) før det formelt blir vedtatt som en del av geologisk tidsskala. Per 2019 har verken ICS eller IUGS offisielt godkjent begrepet antropocen som en underkategori i den geologisk tidsskalaen.
Påvirkningens karakter
Diskusjonen innenfor vitenskapen om hva antropocen egentlig innebærer føres innenfor mange forskjellige disipliner. Antropocen har politiske implikasjoner ved at menneskets påvirkning av jorden ikke bare er betydelig, men kan sees på som for stor og derfor bør reduseres. Den omfattende diskusjonen rundt epokens start belyser forholdet mellom mennesket, samfunnet og det naturgitte. I tillegg kommer vurderinger av hva endringene kan bety for fremtiden.
Geomorfologi
Kunstig drenering vil ha konsekvenser som vil vedvare over geologisk tid over store deler av alle kontinenter. Drenering har sammenheng med blant annet små og store veier som krever tilpassing av landskapet. Direkte endringer i formen av jordoverflaten ved menneskelige aktiviteter (for eksempel steinbrudd og opparbeiding av landskapet) er eksempler på andre endringer.
Sporelementer
Forbrenning av fossile brensler har også etterlatt tydelig forhøyede konsentrasjoner av svart karbon (sot), uorganisk aske og sfæriske karbonholdige partikler i sedimentavsetninger over hele verden. Konsentrasjonen av disse komponentene økte markant og nesten samtidig rundt om i verden fra 1950.
Maksimalnivået av radioaktivt nedfall etter atombombetestingene i 1950-årene, har blitt foretrukket fremfor andre markører for starten av antropocen, og et mulig årstall for begynnelse av antropocen er spregningen av den første atombomben i 1945 eller den delvise prøvestansavtalen i 1963. Tidsperioden sammenfaller med den store akselerasjonen, der sosioøkonomiske- og teknologiske trender, samt påvirkning av jordsystemet begynte å øke kraftig. Imidlertid argumenterer flere forskere for andre tidspunkter for starten på antropocen. De peker på at utbrudd og innvirkningene er spredt over tid, og dermed ikke reduserbart til et enkelt øyeblikk eller startdato.
«Tidlig antropocen»-hypotesen
Den amerikanske paleoklimatologen William Ruddiman (1943–) mener at antropocen begynte for omtrent 8,000 år siden med utvikling av jordbruket og kulturer med fast bosetning. På denne tiden etablerte menneskene seg på alle kontinenter, og de begynte med jordbruk og husdyrhold for å supplere eller erstatte jeger-samler-kulturen. Dette medførte også utryddelse av arter, i første omgang store pattedyr (megafauna) og landfugler.
En markør for antropocen
En markør for antropocen må representere en betydelig menneskelig global påvirkning på det totale miljøet på jordkloden (avsetninger i jordskorpen, atmosfærens sammensetning eller lignende). Den må være i samme målestokk som omfattende endringer i den geologiske fortiden. En nyttig kandidat for dette formålet er pedosfæren, altså det ytterste laget av jordskorpen. Pedosfæren kan inneholde informasjon om dens klimatiske og geokjemiske historie som har påvirket den i århundrer eller årtusener.
Stax Records
Stax Records var et amerikansk plateselskap og musikkstudio som holdt til i Memphis, Tennessee.
Motortorpedobåt
Motortorpedobåt (MTB) er et hurtiggående, lite krigsfartøy som fører torpedovåpen og har bensin-, dieselmotorer eller gassturbin. MTB ble utviklet og brukt med stort hell under den 1. verdenskrig. MTBene var sin forgjenger, den dampdrevne torpedobåten (TB), overlegen både i hastighet og manøvreringsevne. Betegnelsen missiltorpedobåt har nå i stor grad overtatt.
Friedrich Hendrix
Hendrix døde i strid under andre verdenskrig 30. august 1941 i Proletarskaja nær Leningrad.
Kolkata
Kolkata (tidligere kalt Calcutta) er hovedstaden i den indiske delstaten Vest-Bengal.
Byens flyplass heter Netaji Subhash Chandra Bose International Airport og ligger i Dum Dum.
Historie
I 1699 ferdiggjorde britene byggingen av Fort William, som ble brukt til å huse deres tropper og var i det hele tatt deres base i regionen. Calcutta ble deretter hovedstad for den bengalske regionen. På grunn av en lang rekke sammenstøt med franske styrker begynte britene i 1756 å utvide sine militære installasjoner. Dette førte til protester fra lokalbefolkningen. Da britene ikke reagerte på protestene, angrep Nawabben av Bengal Siraj-Ud-Daulah de britiske styrkene og inntok Fort William. Det foranlediget Det sorte hull i Calcutta, hvor 123 ut av 146 britiske fanger ifølge en av de overlevende døde. En styrke fra Det ostindiske kompani anført av Robert Clive gjeninntok byen året etter. Clive beskrev det som «one of the most wicked places in the Universe».
Dusty Springfield
Med sin distinkte stemme, kom Springfield til å bli et av de største navnene innen soul, også beundret og verdsatt av svarte soulstjerner. Karakteristisk var også hennes image, med det blonde, tuperte håret, livkjole og sminken, og denne gjorde henne også til et ikon for Swinging London-tiden.
Metamorpha elissa
Utseende
En middelsstor, slank sommerfugl. Forvingen er avrundet trekantet, bakvingen har tannet ytterkant. Oversiden er brun med et hvitt tverrbånd. og et smalere, lyst bånd langs ytterkanten. Undersiden er brunhvit med brunkantede, oransje striper.
VM i ishockey for menn 1938
Dommere
LIHG utnevnte følgende dommere og linjedommere til å dømme kampene under ishockey-VM 1938:
Antiepileptikum
Praktisk bruk
Kostnadene varierer mye mellom de ulike antiepileptika. Mens en døgndose fenytoin (Epinat) (300 mg) i juli 2007 kostet kr. 1,44 var prisen for en døgndose pregabalin (Lyrica) (300 mg) kr. 26,70. Den årlige kostnaden var henholdsvis kr. 530 og kr. 9750.
April (album)
April er et musikkalbum med Espen Lind fra 2005.
Sophus Henrichsen
Han gikk på Nissens Latin- og Realskole og fikk laud i 1864. Så ble han cand.real. i 1871. Etter å i 1872 ha vært midlertidig som lærer ved den offentlige høyere allmenskole i Halden, ble han i 1873 konstituert amanuensis ved det fysiske kabinettet ved universitetet i Kristiania, fra 1876 i fast ansettelse frem til 1879 da han med et offentlig stipend studerte fysikk i Berlin og Leipzig. Sophus var også lærer ved Nissens skole fra 1873 til 1891, ved Kristiania handelsgymnasium fra 1876 til 1885, og ved Aars og Voss' skole fra 1885 til 1890. Han var og fra 1890 overlærer ved Kristiania tekniske skole.
Jakob Sande
Studietid og litterær debut
I juleheftet Jul i Sunnfjord i 1931 stod Jakob Sandes kanskje mest kjente dikt på trykk. «Julekveld», eller «Det lyser i stille grender» som diktet er mest kjent som, stod på trykk i en versjon som er tilnærmet lik den som er kjent i dag. Diktet stod da med fem strofer, men Sande strøyk senere sistestrofen fordi han ikke var fornøyd med den. I senere publikasjoner, som Norsk Salmebok 2013 er strofen med. Diktet har blitt tonesatt av ni komponister, men det er Lars Søraas d.y.s melodi som har blitt den mest kjente.
Sjømannsliv og i Dale
Fra Rotterdam gikk båten til Panama, Los Angeles, Vancouver og Portland. Der mønstret han på MS «Høyanger» som gikk langs kysten av Peru og Chile, rundt til Buenos Aires, nordover til USA og så til Oslo via Rotterdam. I sjømannskirker og andre steder på land underholdt Sande innimellom med diktlesing og felespill. Ombord observerte han for det meste, men han skrev også noen dikt til andre på båten. Mange av diktene i samlingen Frå Sunnfjord til Rio som kom i 1933, handler om sjømannslivet, og mange av disse kan knyttes direkte til det han opplevde som sjømann. Også i senere diktsamlinger vendte han tilbake til sjømannsmotiv.
Ett eller flere års erfaring som sjømann i utenriksfart var vanlig blant unge norske menn inntil 1960-årene, og Sandes fire år eldre forfatterkollega Nordahl Grieg hadde noen år tidligere gjort en lignende reise og skrevet om den.
Oslo
I forbindelse med Gyldendals 25-årsjubileum i 1950 gav de ut en samling Sandedikt under tittelen Dikt i utval, der Jakob Sande hadde plukket ut 87 dikt. I 1956 gav Gyldendal ut Sandes dikt i samlet utgave. Dikt i samling møtte anmeldere som pekte på at bredden i Sandes forfatterskap var større enn det man kunne få inntrykk av gjennom visene som var populære på denne tiden. Gyldendal ville gi ut en ny samlet utgave av Sandes dikt i 1965, men mente da at kostnadene ville bli for store om man trykket alle diktene hans og bad han gjøre et utvalg. Sande tok da ut 49 dikt slik at det som senere ble utgitt under tittelen Dikt i samling og kom i mange opplag, i realiteten var et utvalg av diktene hans.
Dikt – oversiktsvurderinger
Både Houm og Egeland peker på at tonen i forfatterskapet endrer seg over tid. Houm mener at Guten og grenda fra 1945 «gir gjenopplevelse av barndommens verden [og] bærer bud om en utvikling bort fra villskap og skjærende galgenhumor». Egeland mener at «med årene blir diktbildene hans fra Sunnfjord mildene i tonen. Det værharde viker for ro og stillhet, endog idyll.»
Dikt – de enkle sjangre og tema
Sandes sjømannsdikt finnes særlig i samlingene Frå Sunnfjord til Rio (1933) og Villskog (1936), hvor han bruker erfaringer fra sin egen tid i utenriksfart i 1932. Sjømannslivet finnes likevel også i de etterfølgende diktsamlingene, hvor han viser til sjømannsyrket som en del av arbeidslivet i hjembygda. Diktene om sjømannslivet inneholder både konkrete referanser til yrkesliv (som i «Vesle Daniel» (eller «Då Daniel drog») og det etterfølgende «Daniel Davidson» om den hjemkomne sjømannen fra Guten og grenda 1945) og som metafor for utferdstrang (som i «Song på havet» fra Villskog 1936). Som sjømannsdikt regnes både skildringer fra livet ombord (som «Laurdagskveld på poop'en») og fra opplevelser i fremmede havner (som i «Senorita»). Under et Sandeseminar i 1999 hevdet Kjartan Fløgstad og Einar Økland «at det fyrst og fremst er sjømannsdikta til Jakob Sande som gjer han til ein moderne lyrikar».
Polygami
Betegnelsen polygami blir brukt uansett om det er lovlig eller ikke, og ofte også løst om kjærlighetsforhold som ikke nødvendigvis omfatter ekteskap, gjerne kalt polyamori.
Ağrı (provins)
Ağrı er en av Tyrkias 81 provinser. Provinsens areal er 11 376 km². Administrasjonssenteret ligger i byen Ağrı.
Napeocles jucunda
Utbredelse
Arten er utbredt i Peru, Bolivia og det sørvestlige Brasil.
Army of One
Army of One er et musikkalbum med Espen Lind fra 2008.
Stutthof konsentrasjonsleir
Senere prosesser
I 2021 ble en 95 år gammel kvinne i tiltalt i Tyskland for medvirkning til 10 000 mord i Stutthof. Kvinnen bor på et aldershjem i Pinneberg nær Hamburg. Hun var under 21 år og dermed mindreårig da forbrytelsene ble begått og saken behandles derfor først ved en ungdomsdomstol i Schleswig-Holstein. Hun var sekretær for leirkommandanten i de to siste årene av krigen.
Levende lys
Jødedommen
Skillet mellom helg og hverdag: En stund etter solnedgang på lørdagkveld og etter høytider tenner man et lys som hoveddelen av habdaláseremonien som markerer skillet mellom helg og hverdag og begynnelsen på den nye uken. Om en høytidsdag begynner på lørdagkveld sier en habdalá for skillet mellom helg med fullt arbeidsforbud og helg med delvis arbeidsforbud.
Kristendommen
I kristendommen, særlig katolisismen, tenner en gjerne lys i samband med bønner, som når en ber for sjelen til en avdød. Det er vanlig å ha levende lys brennende under gudstjenesten.
Album oriented rock
Eksempler på slike grupper er Led Zeppelin, Genesis, Rolling Stones og Toto. I Asia bruker denne benevnelsen for den musikkformen man i Europa kaller Westcoast musikk, dette skyldes at den amerikanske vestkysten har produsert mange av disse musikerne.
Album Oriented Rock hadde sin storhetstid på 1980-tallet da særlig produsentene David Foster, Jay Graydon og flere slapp en rekke album med utgangspunkt i den amerikanske vestkysten.
FC Basel
Tidlige år
Dannelsen rundt klubben startet 12. november i 1893, etter et innlegg i en av de lokale avisene, hvor skribenten ønsket å danne et fotballag, og om noen kunne tenke seg være med danne et lokalt fotballag i Basel. De som var interesserte ble bedt om å møte opp den 15. november, interessen var stor og det ble besluttet at de skulle danne et lag kalt Fussballclub Basel 1893. En av de som var med på å starte klubben, også senere kaptein på laget var Basel gutten Joan Gamper, som senere skulle bli kjent for å stifte storheten FC Barcelona, derav kommer spanjolene sine rødblåe drakter. Det ble riktignok ingen umidellbar suksees for laget, og trofeene måtte la seg vente på, ikke før enn i 1933 tok klubben sin første tittel, hvor de slo tittelforsvareren, og erkerival Grasshoppers 4-3 i en dramatisk finale, som senere er blitt kjent for å være en av de beste cupfinalene i sveitsisk fotball. I 1953 tok klubben sitt første seriemesterskap, etter at de endte 3 poeng foran Young Boys, med legendariske Renê Bader som trener.
07/08-sesongen
I UEFA-cupen kom Basel i gruppe med Hamburg SV, Stade Rennais FC, SK Brann og NK Dinamo Zagreb. Basel kom seg videre fra gruppen, på 2.-plass bak Hamburg SV, og ble trukket opp mot Sporting Clube de Portugal i 32 delsfinalen, etter at de hadde endt på tredjeplass i sin Mesterligaen gruppe. Basel tapte første kamp hjemme på St. Jakobspark 2-0 etter at Costanzo ble skadet. Costanzo var fortsatt skadet i neste kamp, og Basel tapte kampen i Portugal 3-0. Hjemme i Sveits kunne Basel feire "the double", etter å ha slått Bellinzona 4-1 i cupfinalen, og etter å ha slått serietoer Young Boys hjemme på St. Jakobspark i siste serierunde. Dette var klubben sitt første seriegull siden 2005.
Adam Małysz
Karriere
I 2001 ble han tildelt Holmenkollmedaljen sammen med Bente Skari og Thomas Alsgaard.
Bundesligaen i fotball for kvinner
Gjennomføring
12 lag stiller i Bundesliga. Alle møter hverandre en gang hjemme og en gang borte. Ved slutten av sesongen erklæres vinneren. Vinneren erklæres som det laget med flest poeng. Ved poenglikhet avgjøres vinneren (i prioritert rekkefølge): Hvis vinneren fortsatt ikke kan kåres (altså om målforskjell og innbyrdes oppgjør er identisk), vil det spilles en avgjørende kamp som bestemmer vinneren. Per avsluttet sesong 2008/09 har dette ennå ikke skjedd. Samme skille gjøres for å avgjøre samtlige plasseringer, også hvilke lag som skal rykke ned fra Bundesliga til Regionalliga. De to lagene som ligger sist rykker ned, og blir erstattet av vinnerne av de to sidestilte regionalligaene i divisjonen under.
Lag og navneendring
I tysk klubbfotball for kvinner har de fleste lagene hatt navneforandringer, som oftest som følge av at de har flyttet som følge av at den sportslige suksessen ikke kunne støttes økonomisk. Her er noen av de vesentligste lagenes navneendringer (navneskiftene gjelder bare kvinnelagene, ikke klubbene): I tillegg har flere lag gjort kosmetiske forandringer, det vil si forandre forkortelsen foran navnet (for eksempel fra TuS Niederkirchen til 1. FFC 08 Niederkirchen). Enda disse stort sett skyldes at kvinnelaget blir selvstendig eller bytter til byrivalen, er navnene så like at det er lite hensiktsmessig å ta dem med i denne oversikten.
Flom
Vårflom (smelteflom)
Det er vanlig med vårflommer over hele Norge, men tidspunktet varierer mye. Det påvirkes både av hvorvidt våren er tidlig eller sen, og nedbørfeltets lokale og regionale klima. De store elvene på Østlandet har lang reaksjonstid på grunn av store og trege nedbørfelt, med arealet fordelt på et stort høydeintervall. I Gudbrandsdalslågen kommer som regel flomtoppen fra de nordlige og østlige deler av vassdragene i begynnelsen av juni, mens Ottaflommen gjerne kommer ved St.Hans-tider.
Jøkullaup
Jøkullaup (av isl. jökulhlaup) er en spesiell type flom som inntreffer ved uttapping av bredemte sjøer. Fenomenet oppstår når bredemningen smelter eller gir etter for vannmassene. Årsaken kan være vulkansk virksomhet. Et kraftig jøkullaup fant sted i 1996 etter uttapping av Grímsvötn under Vatnajökull på Island.
Norske storflommer
Noen flommer har også rammet andre vassdrag og områder enn dem som er nevnt her. Gamle storflommer kan spores ved datering av flom- og skredavsetninger. Deler av Gudbrandsdalen er særlig grundig gjennomsøkt (ofsearkelologi) ved bygging av ny motorvei gjennom dalen. I tillegg har dalen, og særlig de bratte sidedalene, vært spesielt utsatt for flomkatastrofer, med påfølgende skred.
The Resistance
Mottakelse
Etter utgivelsen har albumet stort sett fått gode kritikker. Basert på 23 anmeldelser har "The Resistance" fått en gjennomsnittlig poengsum på 72 (av 100) ved Metacritic.
Ottar Johansen
I perioden 1983 til 1987 samarbeidet Johansen med Claudia Scott og Casino Steel under navnet «Claudia / Big Hand / Casino». Trioen ga ut tre plater, og fikk Spellemannprisen 1985 i klassen roots & country for albumet Oh Yeah!.
Aktion T4
Navn
Aktion T4 er etter andre verdenskrig blitt brukt som benevnelse på den systematiske avlivingen (såkalt «dødshjelp» eller tvunget eutanasi) av mentalt syke og funksjonshemmede i det tredje rike. Benevnelsen ble første gang brukt i rettssaker mot leger som var involvert i avlivingene, og ble senere tatt i bruk av historiografer. De tyske navnene i nasjonalsosialismens tid var blant annet Euthanasie (eutanasi) og det eufemiske begrepet Aktion Gnadentod (aksjon barmhjertighetsdød). Disse aksjonene ble også kjent som Vernichtung lebensunwerten Lebens (tilintetgjørelsen av livsuverdige liv) og NS-Krankenmorde (nasjonalsosialistiske mord på syke). Det førstnevnte navnet var hentet fra tittelen på en bok som Karl Binding og Alfred Hoche utga i 1920.
Bakgrunn
Den 14. juli 1933 ble lov om prevensjon av avkom med arvelige sykdommer (Reichsgesetzblatt 1933 I, 529) vedtatt. Loven foreskrev tvangssterilisering for mennesker med antatte arvelige tilstander, deriblant schizofreni, epilepsi, Huntingtons sykdom og imbesilitet. Sterilisering ble også legalisert for kronisk alkoholisme og andre former for sosiale avvik. Loven ble administrert av innenriksminister Wilhelm Frick gjennom spesielle genetiske helsedomstoler (Erbgesundheitsgerichte), som undersøkte internerte ved sykehjem, psykiatriske sykehus, fengsler, aldershjem og spesialskoler for å velge ut dem som skulle steriliseres.
Gjennomføring
Registreringsskjemaene ble returnert til innenriksminister Herbert Linden før videresendelse til T4-sentralen. Der ble det opprettet et indekskort, og kopier av hvert registreringsskjema ble korrekturlest av tre T4-forstandere. Forstanderne forektok sin avgjørelse i en svart boks på kopien som ble merket med en rød «+» for «drap» og en blå «-» for «leve videre». Hvis en forstander var usikker, merket han registreringsskjemaet med «?» og om nødvendig med en kommentar. En viktig faktor i vurderingen var spørsmålet om pasienten ble vurdert som arbeidsdyktig og med mulighet for helbredelse.
Passau bispedømme
Delinger
Fyrstbiskopene av Passau stod i stadige maktkamper med tre mektige naboer, Bayern i vest, Østerrike i øst og metropolitanerkebiskopen av Salzburg i sør. Mesteparten av Passau bispedømmet hørte til Østerrike. Derfor prøvde de østerrikske erkehertugene å få opprettet egne bispedømmer på sitt territorium. Hvis man ser bort ifra det lille bispedømmet Wien (skilt ut i 1469), lyktes ikke østerrikerne med dette før i 1785. Dette året ble Linz og St. Pölten bispedømme opprettet, slik at Passau bare sto igjen med den bayerske delen av bispedømmet. På den andre siden hadde fyrstbiskopen i 1728 vunnet tautrekningen om den kirkelige uavhengigheten fra Salzburg ved å bli eksemptert, dvs. ved å bli løst fra metropolitanbispedømmet og bli lagt direkte under paven.
Humlingsværet
Humlingsværet (også skrevet Humlingsvær) er et fraflyttet fiskevær sør for Sula i Frøya i Trøndelag.
Krokslottet
Krokslottet  er en åsrygg i Marker kommune i Østfold. Toppen er småkupert, med flere småtopper. Det høyeste punktet heter Varden og har en høyde på 279,8 meter over havet. Dette er det 20. høyeste punktet i Østfold av åsene med primærfaktor på minst 50 meter.
Flørli kraftverk
Oppgraderinger (1936-1948)
I 1936 var det problemer med sikre nok vann til produksjon i kraftverket. Fra før hadde Stavanger Elektrisitetsverk sikret seg rettigheter til Krokavatnet og Låtervikvatnet i fjellområdet øst for Flørvatn. Men elektrisitetsverket hadde en trang økonomi og overføringen av disse nedbørsfeltene ble for kostbart, overføringstunnelene ville bli lange. Valget ble Stora Hogganvatn øverst i Frafjordelva. Av 12 bønder i Øvre Espedal kjøpte elektrisitetsverket disse fallrettighetene for 12 000 kr. Sommeren 1936 ble arbeidet på den 525 meter lange overføringstunnelen mellom Stora Hogganvatn og Øvra Flørvatn påbegynt. For transport av materiell til arbeidsplassen ble det brukt hest og sjøfly. Fra Stavanger ble det fløyet 14,5 tonn materiell, av dette var 3500 kg dynamitt. Flytransporten ble utført av John Stranderud fra Widerøe. Også en strømkabel ble strukket opp til arbeidsplassen, til tunnelarbeidet ble det nytta elektriske boremaskiner. Høsten 1938 sto tunnelen ferdig. Da hadde den kostet 400000 kr.
Dammer
Anlegget består av flere damanlegg. Stora Flørvatnet demmes i dag opp av en 230 meter lang steinfyllingsdam ved innsjøens utløp i vest, samt en mindre overløpsdam i nordøst. Begge er bygget i 1999. Vassleia demmes opp av to dammer ved innsjøens naturlige utløp i sørvest. Dette er en murdam, Vierkvævdammen (1946), og en steinfyllingsdam (1948). Stora Hogganvatn demmes opp av steinfyllingsdam fra 2010.
Tunneler
Den lengste tunnelen på anlegget er kraftverkets inntakstunnel (1999). Denne består av en 1250 meter lang tunnel (20% stigning) og en 415 meter lang loddrett tunnel. Tunnelen fra fjorden og inn til kraftverket er 750 meter lang.
I forbindelse med oppgraderingen av kraftanlegget 1996-2000 ble en kjørbar veitunnel bygget fra Flørli og opp til området rundt Flørlistølen. Videre opp til Stora Flørvatnet går veiforbindelsen i dagen.
Kampene i Sinai og Palestina
Forsvaret av Suezkanalen
Kampene på dette frontavsnittet ble utløst 26. januar 1915 da styrker fra Det osmanske rike invaderte det britiske protektorat Egypt i et mislykket forsøk på å kutte forsyningslinjen gjennom Suezkanalen. Det osmanske angrepet var avhengig av at innbyggerne i Egypt gjorde opprør, noe som heller ikke skjedde. Egypt hadde vært en del av Det osmanske rike i fire hundre år fram til Storbritannia med militærmakt sikret seg kontroll over landet i 1882. Da første verdenskrig brøt ut, ble osmanene oppmuntret av Tyskland til å ta tilbake kontrollen over Egypt. Suezkanalen var hovedmålet, men også kampene i Nord-Afrika fra den tyskstøttede politiske islamsk ordenen Sanussiya i ørkenen vest for Kairo og i sør hvor det var kamper med Sanussiya-styrker fra 19. november 1915 fram til februar 1917.
Jerusalem
De osmanske evakuerte byen og den ble 9. desember okkupert av britiske styrker. Dette ar et viktig vendepunkt for den britiske regjeringen og en av de få britiske militære suksesser etter et år med bitre skuffelser på vestfronten.
Våpenhvilen i Moudros
Krigen i Palestina var med dette over, men varte fortsatt i en måned i Syria. Den osmanske regjeringen var innstilt på å ofre disse ikke-tyrkiske områdene gjennom krigshandlinger i stedet over å overgi seg. Først etter at Bulgaria falt, kom osmanene i fare for en invasjon av det tyrkiske kjerneområdet og de inngikk våpenhvileavtale 30. oktober 1918 på et britisk krigsskip i havnen i Moudros på den greske øya Lemnos. Dette sluttførte 600 år med osmansk styre i Midtøsten.
Alexander Wilson
Wilson vant tre olympiske medaljer i friidrett under Sommer-OL 1932 i Los Angeles to individuelle og ett i lag. Han kom på andreplass på 800 meter med tiden 1,49,9 en tidels sekund bak britiske Thomas Hampson som vant løpet på ny verdensrekord. På 400 meter ble han nummer tre bak amerikanerne Bill Carr og Ben Eastman. Wilson var også med på det canadiske laget som kom på tredjeplass på 4 x 400 meter stafett bak USA og Storbritannia. De andre på laget var Ray Lewis, James Ball og Philip Edwards. Fire år tidligere, under Sommer-OL 1928 i Amsterdam, vant han en bronsemedalje på 4 x 400 meter sammen med James Ball, Stanley Glover og Philip Edwards.
Fotball under Sommer-OL 1972
Fotball under Sommer-OL 1972. Fotball var med på det olympiske programmet for femtende gang under OL 1972 i München. Seksten lag deltok og turneringen ble avviklet mellom 27. august og 10. september. Polen slo Ungarn med 2-1 i finalen og ble olympiske mestere i fotball. Bronsefinalen mellom Sovjetunionen og Øst-Tyskland endte uavgjort og begge ble bronsemedaljører.
Triforium
I noen norske stavkirker av type B med hevet midtrom er det satt inn avstivende tenger, andreaskors og bueknær mellom stavene som avgrenser midtrommet. Dette partiet korresponderer (som i en basilika av stein) med skråtaket over omgangen rundt midtrommet. Likheten med triforiet i en steinbasilika har gjort at mange forskere bruker den samme betegnelsen om dette partiet i stavkirken, men det er ikke et ekte triforium.
Forlandsøyane fuglereservat
Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller fjellrev tar eggene. Fuglene kan forstyrres selv på flere hundre meters hold.
Distribusjon
Distribusjon kan referere til:
Dvergvillsvin
Diett
Dvergvillsvinet, som typisk tilbringer 6-10 timer hver dag med å spise, regnes om en alteter, men spiser vanligvis rotfrukter, røtter, urter, frukt og andre plantevekster. Det er også kjent at dyret spiser insekter, fugleegg og mindre virveldyr.
Kommuneforvaltning
Kommuneforvaltningen omfatter virksomhet som drives av kommuner, fylkeskommuner, ikke-markedsrettede kommunale foretak og kirkelige fellesråd. (Forvaltningsutsyn 2007)
Anna Pihl
Sesong 1
Annas partner Mikala er på sykehuset pga. knivstikket. Så Anna for en ny partner, Kim. Som hun ikke blir venn med i starten, siden de har to forskjellige tanker om det å være politibetjent.
Sesong 2
Episode 3: En bønn for Dan Larsen
Episode 4: Øye for øye, del 1
Episode 8: Under mistanke
Ralph Hill
Hill vant en olympisk sølvmedalje i friidrett under Sommer-OL 1932 i Los Angeles. Han kom på andreplass på 5000 meter med tiden 14.30,0 mellom Lauri Lehtinen og Lauri Virtanen, begge fra Finland.
Anna Pihl
Sesong 3
Episode 10: Under anklage del 2 – Nedtelling
Andre i Pihl familien
Henning Pihl – Faren
Mads er Annas bror. Og hun hjelper ham når han har problemer med alkohol og etter at han kjørte på en 22 år gammel jente som døde. Han får sone en del av straffen sin hos Anna, og det går fremover med han. I aller siste episode så har fått seg en jobb.
Martin Krøyer
Martin er politibetjent på stasjon Bellahøj. Og Anna og Martin forelsker seg, de blir kjærester og de er lykkelige. Martin har nesten flyttet inn hos Anna og Jan og han er blitt en reservepappa for Mikkel på 5 år, når ulykken skjer.
Andre i Kadhjani familien
Samira jobber som sykepleier, og det er når hun er på jobb at hun møter Kim. De blir etterhvert sammen og Samira er veldig lykkelig, og i slutten av sesong 3 er Kim og Samira blitt forlovet.
Nederland
Historie
Nederland hadde flere kolonier, som Nederlands Oostindië (det moderne Indonesia), det som ble kalt De nederlandske Antiller og Surinam. Innvandrere fra disse landene har satt sitt preg på landet, blant annet med spisesteder som serverer europeisert mat fra hjemlandet deres i de fleste nederlandske byer og landsbyer.
Landet ble i 1953 truffet av en katastrofe som ble hetende watersnood. Store deler av Zeeland og Nordsjøkysten ble ramponert av springflo og ekstremt høyvann. For å forhindre en gjentagelse av dette ble Deltaprosjektet satt i gang. Dette ble ferdigstilt da Maeslantkeringen ble åpnet i 1997.
Politikk og administrasjon
Nederland er et konstitusjonelt monarki. Det politiske systemet har i hovedsak sin opprinnelse i grunnloven av 1815, da landet igjen ble selvstendig i kjølvannet av Napoleonskrigene. Landet har hatt et demokratisk system siden 1848, da revolusjonene i Europa tvang kongen til å gjøre ministerne ansvarlige overfor et folkevalgt parlament.
Veronica Mars (figur)
Veronica Mars er en fiktiv rollefigur i TV Norge-serien Veronica Mars. Rollefiguren, som spilles av Kristen Bell, er kjent for å være en dyktig etterforsker og for sine kjappe kommentarer.
Violeta Chamorro
Chamorro gjennomførte en rekke reformer som fjernet sandinistene fra høye stillinger i militæret, politiet og andre statlige institusjoner. Landets forhold til USA ble forbedret i de år hun var president. George H.W. Bush fjernet blant annet den handelsembargo som Ronald Reagan hadde innført mens sandinistene var ved makten. USA støttet landet økonomisk i årene etterpå.
Elvis Abbruscato
Elvis Abbruscato (født 14. april 1981 i Reggio Emilia) er en italiensk fotballspiller. Han spiller som spiss for Pescara i Serie A.
Forlandsletta
Forlandsletta har sitt navn etter Prins Karls Forland.
Skogsvåg Idrettslag
Fotball
A-laget rykket opp fra 5. divisjon i 2003. Overlevde i 4. divisjon i 2004, men rykket ned sesongen etter. Spilte 5. divisjon igjen i 2006, før 2007-sesongen endte med nedrykk til 6. divisjon.
Karel Doorman
Karel Willem Frederik Marie Doorman (født 23. april 1889 i Utrecht i Nederland, død 28. februar 1942 til sjøs i Javasjøen) var en nederlandsk schout-bij-nacht (kontreadmiral) under andre verdenskrig.
Bakgrunn
Doorman var en av de første sjøoffiserene som hadde pilotsertifikat. Han oppnådde også spesielle meritter i utviklingen av nederlandsk marineluftfart. Han var egentlig marineflyver. I 1937 ble Karel Doorman stasjonert i Nederlandsk Øst-India som sjøkaptein. og ble utnevnt til schout-bij-nacht i 1940.
Rocky Lekaj
Karriere
Lekaj var i 2009 på utlån til, men returnerte til ved sesongslutt etter et mislykket opphold i hvalfangerbyen. I mars 2010 ble han løst fra kontrakten med, og skrev samme måned under for ut 2010-sesongen. Rocky debuterte for Lyn da han kom inn i det 77. minutt i 1-1 kampen mot 11. april 2010. Hans første mål i Lyn-drakten kom 13. mai 2010 i 1. runde i cupen mot, da han scoret to mål i Lyns 3-0-seier.
Tauno Luiro
Luiro døde av tuberkulose i 1955, bare 23 år gammel.
Boss (spill)
En boss eller sjef er i videospillsammenheng navnet på en stor utfordring i form av en fiende som er vesentlig vanskeligere å slå enn de vanlige fiendene. Det kan også være et oppdrag som er mye vanskeligere enn de andre. I større spill er det ofte flere sjefer med jevne mellomrom, før det er en sistesjef som er ekstra vanskelig å ta. Sjefene kan for eksempel være uhyrer, ekstra store krigsskip, eller en ekstra god racersjåfør.
Åmøyfjorden
Åmøyfjorden er en liten fjord i kommunene Rennesøy og Stavanger. Fjorden ligger mellom Åmøy i Stavanger (Austre Åmøy) og Rennesøy (Vestre Åmøy) i nord og Hundvåg i Stavanger i sør. I vest grenser fjorden til Byfjorden, som går videre sørover på vestsiden av Hundvåg til sentrum av Stavanger og nordover til Kvitsøyfjorden. I øst fortsetter fjorden frem som Horgefjorden. En rekke holmer og småøyer skiller Åmøyfjorden fra Horgefjorden, som Vågholmen, Storholmen, Kuppholmen, Spolen, Klovningen, Odda, Sandøya, Eigerøya, De gule skjerene og Sauholmen.
Fjorden er om omtrent 4 kilometer lang og om omtrent 3 kilometer brei.
Kvænangsfjellet
Kvænangsfjellet er i sommerhalvåret tilholdssted for reindriftssamer.
Fylkesvei 215 (Telemark)
Fylkesvei 215 (Fv215) i Telemark gikk mellom Tudal i Siljan og fylkesgrensen mot Vestfold ved Svartangen. Veien var 12,7 km lang.
Eero Kolehmainen
Kolehmainen ble nummer to på 50 km i OL i Oslo i 1952, og nummer fire på samme distanse i OL 1956. Han var deltaker i Holmenkollrennene mange ganger, og vant 50 km i både Holmenkollen og Lahtis i 1957. Han vant samme distanse i Lahtisspelen også året før. Han har i tillegg en seier på 18 km fra 1950 fra Holmenkollen. Han ble nummer to på 5-mila i «Kollen» i 1959, 41 år gammel (bak Sverre Stensheim).
Konsilet i Nikea
Arianismen
Avslutningen på debatten skjedde da den nikenske trosbekjennelsen ble vedtatt. Spesielt viktig i denne sammenheng er formuleringen «av samme vesen som Faderen» i beskrivelsen av Jesus Kristus. Dette er klart rettet mot arianerne, som avviste doktrinen om treenigheten. Også formuleringen «født, ikke skapt», igjen om Jesus Kristus, er viktig; den imøtegår arianernes doktrine om at Jesus var et menneske skapt av Gud, og ikke en del av Gud slik de ortodokse hevdet.
Feiringen av påske
Det var oppstått en forskjell mellom provinsene i utregningen av når påske skulle feires. I Syria, Kilikia og Mesopotamia brukte man den jødiske modellen, der påsken kommer den fjortende dag i måneden nisán. I Alexandria og Roma valgte man i stedet å regne den ut fra vårjevndøgn. Det ble enighet om at man ikke skulle bruke den jødiske kalenderen siden denne var bevegelig. Et jødisk råd fastsatte hvor mange skuddager som måtte settes inn, og det ville derfor for kristne uten innflytelse i spørsmålet være vilkårlig til hvilket tidspunkt påsken ble fastsatt. Men de vedtok heller ikke at den alexandrinske regnemåten var den eneste korrekte. Biskopen av Alexandria fikk privilegiet å regne ut når påsken skulle falle hvert år, og så annonsere dette til de andre. Man vedtok altså bare en prinsipiell metode, og ikke en konkret utregningsmodell. Senere skulle dette føre til at det igjen oppsto uenighet, slik at det i dag er forskjell mellom Den ortodokse kirkes og Den katolske kirkes datoer for påsken (de protestantiske kirkene bruker også den romerske utregningsmetoden).
Det melitianske skisma
Vedtaket fra Nikea var svært mildt. Melitius ble ikke avsatt, men bare suspendert. Han kunne dermed fortsatt tituleres som biskop, men hadde ikke noe bispedømme. De melitianske prestene ble tatt inn i kirken, og underlagt Alexander av Alexandria. Biskopene fikk, dersom de var gyldig utnevnt, overtagelsesrett i de bispedømmene de holdt til i.
Tyskere
Konseptet tysk har variert. Tradisjonelt ble alle tysktalende regnet som tyskere; dette var et langt mer distinkt konsept enn Tyskland, tyskernes land.
I noen grad ble tysk også brukt om personer fra det gamle tyske rike, det tysk-romerske rike. Dette omfattet en stor del av, men ikke hele, det tyske kulturområdet.
Ja, vi elsker dette landet
Første versjon av teksten ble trykt anonymt i Aftenbladet 1. oktober 1859 under overskriften «Norsk Fædrelandssang». Den var tilegnet kong Karl IV i anledning Stortingets åpning. I 1863 ble en omarbeidet versjon trykt i Illustreret Nyhedsblad. Da var den signert og kong Karl ute av bildet både i tilegnelsen og i selve diktet. Den utforming diktet fikk i Bjørnsons diktsamling Digte og Sange fra 1870, er blitt stående som den endelige. Den har da åtte strofer og heter rett og slett «Ja, vi elsker». Bjørnstjerne Bjørnsons fetter Rikard Nordraak tonesatte «Ja, vi elsker» for mannskor, 21 år gammel. Melodien ble antakelig til høsten 1863 mens Nordraak studerte i Berlin.
Moderne perspektiver på teksten
Teksten har vært gjenstand for ulike tolkninger. En omfattende presentasjon av tekst og musikk foreligger i boken Historien om ja, vi elsker. Teksten handler om norsk historie frem til 1864, men har også et framtidsperspektiv.
Distribusjon (farmakologi)
Distribusjon i farmakologi er et farmakokinetisk begrep som beskriver reversibel overføring av legemiddel fra et sted til et annet innen kroppen.
Rafael da Silva
Rafael da Silva skåret sitt første mål for Manchester United i sluttminuttene mot i en kamp United tapte 1-2.
Afghanistans flyvåpen
Da Najibullah-regjeringen falt i 1992 og Afghanistan ble kastet ut i borgerkrig, ble flyvåpenet splittet opp og kjempet om. Dette førte til at flyvåpenet ble sterkt redusert og hadde minimal kapasitet etter at Taliban tok kontroll i 1996. USAs invasjon i 2001 utslettet restene av Afghanistans flyvåpen. Gjenoppbyggingen begynte nesten umiddelbart etterpå, men kapasiteten til flyvåpenet har siden den tid vært svært begrenset. I slutten av 2012 besto flyvåpenet av over 100 fly eller helikoptre og mer enn 6000 personell.
Kulturkampf
Beskrivelse
En annen av konsekvensene av kulturkampen var at tyske katolikker i de østlige provinsene begynte å anse seg som polakker. Befolkningen i disse områdene var i stor grad av blandet opprinnelse, men tyskerne var i hovedsak protestanter, og de som identifiserte seg som polakker var i hovedsak katolikker.
Hos liberalere vakte Kulturkampf stor entusiasme, men av ideologiske grunner. Bismarcks egne motiver var mye mer pragmatiske.
Senere bruk av ordet Kulturkampf
I 2003 lanserte Danmarks statsminister Anders Fogh Rasmussen begrepet «kulturkampen» som betegnelse på et oppgjør med den venstreorienterte «kultureliten» og det han betegnet som det statlige «formynderiet», som han så som resultat av årtier med «sosialistisk» (dvs. sosialdemokratisk) politikk. Ifølge Rasmussen var «kultureliten» uten kontakt med det danske folket.
Tysklands valg
Valg i Tyskland til parlamentariske forsamlinger skjer på hovedsakelig tre nivåer. Forbundsdagen er valgt direkte av den stemmeberettigete del av befolkningen i hele Tyskland. Hver enkelt delstat har også et folkevalgt parlament. Endelig avholdes lokalvalg for kretser og kommuner.
Valgordningen
Den andre mulighet til å bli valgt til Forbundsdagen er gjennom partienes delstatslister. Det gjelder i disse valgkretsene som hovedregel en sperregrense for partiene på 5 % av de avgitte stemmene ved valget i hele landet. Partier som passerer sperregrensen får et antall medlemmer i Forbundsdagen som står i forhold til partiets andel av de avgitte stemmer.
Lokalvalg
Lokalvalg i Tyskland avholdes i kretser og kommuner. I enkelte delstater har borgerne alminnelig stemmerett fra fylte 16 år.
Jentene på Kyststien
I 2006 var det 247 deltakere, i 2007 1.100 og i 2008 var det ventet mellom 1 500 og 2 000 deltakere. I 2017 var det 3000 deltakere.
Ann Nilsen
Nilsen tok i 1984 hovedfag i sosiologi ved Universitetet i Bergen og avla i 1992 dr.philos.-graden på avhandlingen Women's ways of "careering" : A life course approach to the occupational careers of three cohorts of engineers and teachers. Hun har i sin forskning særlig beskjeftiget seg med spørsmål knyttet til kjønn og familie, feministisk teori, migrasjon og miljøsosiologi.
Byfjorden (Rogaland)
Flere bukter og viker ligger langs vestsiden av fjorden. Tungvika ligger like sør for Tungeneset, Randabergbukta ligger like ved Randaberg, Ladbergvika er en annen vik i Randaberg, Harastadvika ligger lenger sør. Dusavika er et industri- og baseområde for petroleumsvirksomheten i Stavanger. Sør for Dusavika ligger Tasta, en bydel i Stavanger. På Buøy, en halvøy på Hundvåg, ligger Rosenberg Verft.
Alexander Wurz
Wurz startet karrieren med gokart og gikk gradene opp gjennom de ulike motorsportseriene. Blant annet vant han i 1996 24-timersløpet på Le Mans og ble med det den til da yngste føreren til å vinne dette løpet. Året etter fikk han sin debut i Formel 1 i en Benetton under Canadas Grand Prix, etter at landsmannen Gerhard Berger måtte stå over løpet på grunn av sykdom. Denne sesongen kjørte han tre løp og fikk med seg en tredjeplass.
Labradorstrømmen
Labradorstrømmen møter Golfstrømmen ved De store banker.
Langwasser Mitte undergrunnsstasjon
Stasjonen ligger i sentrum av bydelen Langwasser. I nærheten av stasjonen ligger kjøpesenteret Franken-Center og en busstasjon.
Percy Beard
Percy Morris Beard (født 26. januar 1908 i Kentucky, død 27. mars 1990 i Florida) var en amerikansk friidrettsutøver som deltok i de olympiske leker 1932 i Los Angeles.